"Есымза ахәаԥшцәа идҳарбоит быжьба-ааба спектакль. Ԥхынгәымза ҳалагеит "Махаз" ала. Даара ирацәаны аԥсшьаҩцәа ҳаман, иргәаԥхоит акомедиа ажанр, иазҵаауеит Фазиль Искандер иҩымҭақәа рыла иқәыргылоу аусумҭақәа, урҭ дара ирдыруеит, гәахәарылагьы ирыдыркылоит. "Аԥсуа алитература ашедеврқәа" рахь инеиуагьы дубап. Аиҭагаҩ дыҟаӡам анаҳҳәалак, гәыла еилаҳкаауеит ҳәа ҳарҳәоит. Аԥсшьаҩцәа гәыԥ-гәыԥла иаауеит, атеатр иадгыло рацәоуп, аха Аҟәа иаанымгыло рыда абилетқәа рзаахәом. Знык шәҩык рҟынӡа аԥсшьаҩцәа анҳамоу ыҟоуп, азал идәылҵуа рхаҿсахьала иубаратәы иҟоуп ирбаз агәахәара шырнаҭаз. Асинхронтә еиҭага ыҟамзаргьы, зегьы еилукаартә иҟоуп ҳәа ҳарҳәоит", - ҳәа азгәалҭеит Ҭыжәба.
Инеиҵыху аиҿцәажәара шәазыӡырҩы арадио Sputnik Аԥсны аефир аҿы.